Ungt Entreprenørskap

**Ungt Entreprenørskap Norge** (**UE**) er en norsk ideell organisasjon etablert den 21. oktober 1997. UE er medlem av den globale organisasjonen Junior Achievement (JA) Worldwide, samt den europeiske avdelingen, JA Europe.

Ungt Entreprenørskap arbeider med entreprenørskap i utdanning og tilbyr ulike programmer i grunnskole, videregående skole og høyere utdanning. Organisasjonen består av en nasjonal enhet og 13 selvstendige fylkesorganisasjoner per 2026. 

Per 2026 er Gjermund Løyning styreleder og Heidi Austlid daglig leder i Ungt Entreprenørskap Norge.

## Alumni
Ungt Entreprenørskap Alumni Norge (UEAN) er en selvstendig ideell organisasjon for tidligere deltagere i ungdomsbedrift og studentbedrift. Organisasjonen ble stiftet i 2003 og har som formål å opprettholde og utvide nettverket for tidligere deltagere. UEAN er medlem av Ungt Entreprenørskap og har stemme- og talerett i organisasjonens generalforsamling. Organisasjonen er også medlem av JA-YE Alumni Europe, med over  medlemmer i 39 land. Per 2025 har UEAN fylkeslag i Akershus og Buskerud.

## Programmer
Elevbedrift (EB) er Ungt Entreprenørskaps bedriftsprogram i grunnskolen. Elevbedrift som metode er basert på elevaktiv læring hvor elevene samarbeider om å utvikle sin egen bedrift, med lærere og andre som veiledere. Grunnlaget for elevbedriften er elevenes egne ideer, basert på kunnskap om lokale ressurser. Elevbedrift er utviklet med tanke på ungdomsskolen, men metoden kan tilrettelegges for mellomtrinnet og barnetrinnet. Gjennomføringen av en elevbedrift kan variere fra noen få uker til å strekke seg over et helt skoleår. 

Ungdomsbedrift (UB) er Ungt Entreprenørskaps bedriftsprogram i videregående skole. Elevene starter, driver og avvikler sin egen bedrift gjennom et skoleår. Bedriften kan etableres som eget fag eller som en del av et eksisterende studium/fag.

Studentbedrift (SB) er Ungt Entreprenørskaps bedriftsprogram i høyere utdanning. Studentene starter, driver og avvikler sin egen bedrift gjennom et studieår. Bedriften kan etableres som eget fag eller som en del av et eksisterende studium/fag. Studentbedrifter kan registreres etter egne regler som elevbedrifter (EB) og ungdomsbedrifter (UB) i Enhetsregisteret i Brønnøysund, og tildeles organisasjonsnummer.

## Stifterne
Ungt Entreprenørskap ble stiftet i et samarbeid mellom følgende institusjoner og organisasjoner: 

* Handels- og Servicenæringens Hovedorganisasjon (HSH)
* Kommunal- og moderniseringsdepartementet (KMD)
* Nærings- og fiskeridepartementet (NFD)
* Landbruks- og matdepartementet (LMD)
* Næringslivets Hovedorganisasjon (NHO)
* Finans Norge (tidl. Sparebankforeningen)
* Kunnskapsdepartementet (KD)
* Innovasjon Norge

## Lokallag
Ungt Entreprenørskap Oslo (UE Oslo) er fylkesavdelingen i Oslo Ungt Entreprenørskap. UE Oslo har fire hovedsamarbeidspartnere: Oslo kommune, Nordea, Elvia og Sparebankstiftelsen DNB. UE Oslo har flere årlige kåringer, Oslomesterskapet, for elevbedrifter, ungdomsbedrifter og studentbedrifter, i tillegg til årets entreprenørskapsskole som har vært utdelt siden 2012.

Årets entreprenørskapsskole i Oslo
* 2012: Majorstuen skole
* 2014: Foss videregående skole
* 2015: Kongshavn videregående skole
* 2016: Kuben videregående skole
* 2017: Oslo Handelsgymnasium
* 2019: Hersleb videregående skole
* 2020: Kongshavn videregående skole
* 2021: Kuben videregående skole
Ungt Entreprenørskap Arktis (tidligere Ungt Entreprenørskap Troms og Finnmark) er et lokallag under Ungt Entreprenørskap Norge, etablert i 1997. Organisasjonen har tilhørighet i Troms, Finnmark og Svalbard.

## Referanser


## Litteratur
* ''Se mulighetene – og gjør noe med dem!'' Regjeringens strategi for entreprenørskap i utdanning 2005
* ''Regjeringens handlingsplan for entreprenørskap i utdanning 2009''

## Eksterne lenker
* 
* Ungt Entreprenørskap Norge